[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000005", "text": "Dod o hyd i Gwrs"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Cynhaliwyd Ffair Swyddi lwyddiannus iawn yn ddiweddar (28/09/16) yn Neuadd PJ ym Mhrifysgol Bangor. Cafwyd dros 45 o stondinau gyda chyflogwyr graddedigion, cwmni\u0308au lleol a gwasanaethau gwirfoddol yn bresennol."}, {"text_idx": "#000015", "text": "Fe ddaeth dros 1350 trwy \u2018r drysau yn cynnwys myfyrwyr a nifer helaeth o geiswyr swyddi lleol. Trefnwyd y digwyddiad ar y cyd gan y Gwasanaeth Gyrfaoedd a Chyflogadwyedd yn y Brifysgol a Swyddfa\u2019r Adran Gwaith a Phensiynau/Ganolfan Waith."}, {"text_idx": "#000016", "text": "Fel rhan o\u2019r ddarpariaeth trefnwyd hefyd sesiynau gwybodaeth ar wahanol destunau megis llunio CV, dulliau cyfweld a recriwtio digidol ynghyd a digwyddiad penodol am gyflogadwyedd i Fyfyrwyr Rhyngwladol."}, {"text_idx": "#000017", "text": "Fe gredodd un cyflogwr lleol (Oriel Mo\u0302n) fod y digwyddiad yn un effeithiol tu hwnt oherwydd darparwyd cynulleidfa cymysg \u201cnas ellir ei gyrraedd drwy ddulliau marchnata traddodiadol.\u201d"}, {"text_idx": "#000018", "text": "Fe ychwanegodd Pennaeth Gwasanaeth Gyrfaoedd a Chyflogadwyedd y Brifysgol, Chris Little, ei fod yn \u201ccroesawu\u2019r math hwn o ddigwyddiad ar y cyd i hybu cysylltiadau agosach rhwng y Brifysgol, cyflogwyr lleol a chenedlaethol a\u0302\u2019r gymuned lleol ehangach.\u201d Cytunodd cydweithwyr yn y Ganolfan Waith fod nifer dda o\u2019i cwsmeriaid hwythau a myfyrwyr wedi mynychu\u2019r digwyddiad ac \u201cedrychant ymlaen i atgyfnerthu\u2019r gwaith ar y cyd gyda\u2019r Brifysgol drwy drefnu digwyddiadau tebyg yn y dyfodol.\u201d"}, {"text_idx": "#000019", "text": "Dyddiad cyhoeddi: 11 Hydref 2016"}]